पोषाहार और स्वास्थ्य शिक्षा पर दिया जोर
करनाल | अतिरिक्तसचिव भारत सरकार महिला एवं बाल विकास मंत्रालय नूतन गुहा बिश्वास, डीसी मनदीप सिंह बराड़, अतिरिक्त निदेशक महिला एवं बाल विकास विभाग हरियाणा शशि दून ने गांव झंझाड़ी के विभागीय भवनों में चल रहे आंगनबाड़ी केंद्रों का निरीक्षण किया। इस दौरान आंगनबाड़ी केंद्र के बच्चों द्वारा कविताओं की प्रस्तुति दी गई। साथ ही विभिन्न खेल प्रतियोगिताओं का भी आयोजन हुआ। इस दौरान अतिरिक्त सचिव नूतन गुहा बिश्वास ने हरियाणा सरकार द्वारा महिलाओं एवं बच्चों के हित में चलाई जा रही योजनाओं की सराहना की। साथ ही अन्य राज्यों में चलाए जा रहे विभिन्न कार्यक्रमों जैसे गर्भवती महिलाओं की गोद-भराई, 6 मास का बच्चा होने पर अन्न-प्राशन्न जैसी योजनाओं को आंगनबाड़ी केन्द्रों में करवाते हुए माताओं को पोषाहार एवं स्वास्थ्य शिक्षा देने पर जोर दिया।
hin_Deva hin_Deva